C 157/6
SK
Úradný vestník Európskej únie
3.5.2023
STANOVISKÁ
VÝBOR REGIÓNOV 153.
PLENÁRNE ZASADNUTIE VR, 8. 2.
2023 – 9. 2.
2023
Stanovisko Európskeho výboru regiónov – Pokrok pri plnení cieľov OSN v oblasti udržateľného rozvoja (2023/C 157/02)
Spravodajca:
Ricardo RIO (PT/EĽS), starosta mesta Braga
EURÓPSKY VÝBOR REGIÓNOV (VR)
1. zdôrazňuje záväzok regiónov a miest plniť ciele OSN v oblasti udržateľného rozvoja, ktoré sú univerzálnym prístupom k dosiahnutiu spravodlivejšieho, primeranejšieho, inkluzívnejšieho, udržateľnejšieho a odolnejšieho sveta, a ich význam pre udržateľnú obnovu Európy a dlhodobý udržateľný rast; 2. podčiarkuje aktívnu úlohu, ktorú zohráva na európskej úrovni pri plnení týchto cieľov udržateľného rozvoja.
Schválenie stanoviska VR na tému Splnenie cieľov udržateľného rozvoja do roku 2030 minulý rok bolo dôležitým krokom, keďže bolo v súlade so závermi Rady prijatými v júni 2021, a musia po ňom nasledovať ďalšie opatrenia; 3. zdôrazňuje, že Agenda 2030 sa blíži k polovici svojej fázy vykonávania, a zdôrazňuje svoje presvedčenie o užitočnosti cieľov udržateľného rozvoja, najmä na podporu súdržnosti politík a inkluzívnosti na všetkých úrovniach riadenia; 4. považuje za poľutovaniahodné, že pandémia, vojna na Ukrajine, rastúca inflácia, energetická kríza v Európe a ďalšie najnovšie trendy prispeli k neúspechu pri dosahovaní cieľov udržateľného rozvoja.
Vyjadruje znepokojenie nad spomalením úsilia v oblasti boja proti zmene klímy a nárastom rizika chudoby, najmä v zraniteľných skupinách, medzi ľuďmi s migrantským pôvodom a utečencami.
Opakovane však vyjadruje svoju podporu zachovaniu zamerania na ciele udržateľného rozvoja na úrovni EÚ a národnej, regionálnej a miestnej úrovni v súlade s ich príslušnými úrovňami právomocí; 5. sa domnieva, že všetky snahy a iniciatívy na riešenie kríz možno vnímať aj ako príležitosť prispieť k plneniu cieľov udržateľného rozvoja a dať tomuto procesu nový impulz; 6. potvrdzuje, že ciele OSN v oblasti udržateľného rozvoja sú potenciálne jediným celostným plánom do budúcnosti, ktorý by mohol vyvážiť množstvo rámcov na všetkých úrovniach (Parížska dohoda, národné plány obnovy a odolnosti v rámci Mechanizmu na podporu obnovy a odolnosti, Dohovor o biologickej diverzite, Európska zelená dohoda, Nová urbánna agenda atď.).
Okrem toho zdôrazňuje, že ciele udržateľného rozvoja majú holistický a univerzálny charakter, ktorý zahŕňa vedu, podnikanie, politiku, občiansku spoločnosť a všetkých občanov na všetkých úrovniach riadenia; 7. požaduje väčšiu angažovanosť EÚ a celkovú stratégiu zameranú na vykonávanie cieľov udržateľného rozvoja.
Upozorňuje na úlohu a zdroje miestnych a regionálnych samospráv a na odkazy na tieto ciele a územný rozmer v národných plánoch obnovy a odolnosti, ktoré žiaľ chýbajú; 8. zdôrazňuje, že čoraz väčší počet miest a regiónov v Európe využíva ciele OSN v oblasti udržateľného rozvoja na podporu svojej celkovej stratégie pre rast/obnovu a že tento územný rozmer sa musí zahrnúť do príspevku EÚ k samitu OSN o cieľoch udržateľného rozvoja v septembri 2023.
Domnieva sa, že nové stratégie vykonávania cieľov OSN v oblasti udržateľného rozvoja by mali byť založené na prístupe zdola nahor, keďže miestna a regionálna úroveň môžu uplatňovať inkluzívnejší prístup aj so zreteľom na zapojenie rôznych miestnych zainteresovaných strán;